title: Sklep Sveta 2011/318/SZVP z dne 31. marca 2011 o podpisu in sklenitvi Okvirnega sporazuma med Združenimi državami Amerike in Evropsko unijo o sodelovanju Združenih držav Amerike v operacijah Evropske unije za krizno upravljanje

text:
               31.5.2011

               SL

               Uradni list Evropske unije

               L 143/1

         SKLEP SVETA 2011/318/SZVP
   z dne 31. marca 2011
   o podpisu in sklenitvi Okvirnega sporazuma med Združenimi državami Amerike in Evropsko unijo o sodelovanju Združenih držav Amerike v operacijah Evropske unije za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji, zlasti njenega člena 37 ter Pogodbe o delovanju Evropske unije, zlasti njenega člena 218(5) in (6),
   ob upoštevanju predloga visokega predstavnika Unije za zunanje zadeve in varnostno politiko (VP),
   ob upoštevanju naslednjega:

               (1)

               Pogoje glede sodelovanja tretjih držav v operacijah Unije za krizno upravljanje bi bilo treba določiti v sporazumu, s katerim bi se vzpostavil okvir za morebitno prihodnje sodelovanje in ne za vsako posamezno operacijo posebej.

               (2)

               Potem ko je Svet 26. aprila 2010 sprejel sklep o odobritvi začetka pogajanj, je VP opravil pogajanja o Okvirnem sporazumu med Združenimi državami Amerike in Evropsko unijo o sodelovanju Združenih držav Amerike v operacijah Evropske unije za krizno upravljanje (v nadaljnjem besedilu: Sporazum).

               (3)

               Zato bi bilo treba Sporazum odobriti –

         SPREJEL NASLEDNJI SKLEP:
   Člen 1
   Okvirni sporazum med Združenimi državami Amerike in Evropsko unijo o sodelovanju Združenih držav Amerike v operacijah Evropske unije za krizno upravljanje (v nadaljnjem besedilu: Sporazum) se odobri v imenu Evropske unije.
   Besedilo Sporazuma se priloži temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Sporazum se začasno uporablja od datuma podpisa Sporazuma do zaključka postopkov, potrebnih za njegovo sklenitev (1).
   Člen 4
   Predsednik Sveta v imenu Unije poda uradno obvestilo iz člena 10(1) Sporazuma.
   Člen 5
   Ta sklep začne veljati na dan njegovega sprejetja.

      V Bruslju, 31. marca 2011

            Za Svet

            Predsednik

         VÖLNER P.

      (1)  Generalni sekretariat Sveta v Uradnem listu Evropske unije objavi datum podpisa Sporazuma.
    ---documentbreak---

               31.5.2011

               SL

               Uradni list Evropske unije

               L 143/1

         PREVOD
   OKVIRNI SPORAZUM
   med Združenimi državami Amerike in Evropsko unijo o sodelovanju Združenih držav Amerike v operacijah Evropske unije za krizno upravljanje
   ZDRUŽENE DRŽAVE AMERIKE („ZDRUŽENE DRŽAVE“)
   ter
   EVROPSKA UNIJA („EU“ ALI „EVROPSKA UNIJA“),
   v nadaljnjem besedilu skupaj: „pogodbenici“, –
   Ob upoštevanju naslednjega:
   Evropska unija lahko sklene, da bo sprejela ukrepe na področju kriznega upravljanja.
   V preteklih dveh desetletjih so vlade in večstranske organizacije povečale prizadevanja za uporabo sredstev za zmanjšanje pogostosti konfliktov po svetu.
   Združene države in EU želijo spodbujati k spravi ter olajševati obnovo in stabilizacijo s porazdelitvijo bremena pri operacijah za krizno upravljanje in menita, da bi imele tovrstne operacije EU, h katerim bi Združene države prispevale svoje strokovnjake, večjo možnost za uspeh.
   Združene države in EU želijo določiti splošne pogoje glede sodelovanja Združenih držav v operacijah EU za krizno upravljanje v sporazumu o vzpostavitvi okvira za morebitno prihodnje sodelovanje in ne za vsako posamezno operacijo posebej –
   DOGOVORILI O NASLEDNJEM:
   Člen 1
   Odločitve o sodelovanju
   1.   Ko Evropska unija sprejme odločitev, da k sodelovanju v posamezni operaciji EU za krizno upravljanje povabi Združene države in ko se Združene države odločijo za sodelovanje, Evropski uniji posredujejo informacije o predlaganem sodelovanju pri operaciji. Odločitev Združenih držav, da sodelujejo v posamezni operaciji kriznega upravljanja EU, odraža njihovo strinjanje, da spoštujejo pogoje sklepa Sveta, na podlagi katerega je EU sklenila, da izvede zadevno operacijo („sklep Sveta“).
   2.   Evropska unija in Združene države se posvetujejo v zvezi s predlaganim prispevkom Združenih držav, vključno z možnim prispevkom k operativnemu proračunu operacije in če se pogodbenici odločita za sodelovanje, to poteka v skladu z določbami tega sporazuma in vsemi z njim povezanimi izvedbenimi dogovori, ki sta jih pogodbenici podpisali.
   3.   Prispevek Združenih držav k operacijam EU za krizno upravljanje ne posega v avtonomijo odločanja Evropske unije in ne vpliva vnaprej na odločanje Združenih držav glede sodelovanja pri vsaki posamezni operaciji EU za krizno upravljanje.
   4.   Evropska unija svetuje Združenim državam pred vsako odločitvijo o spremembi sklepa Sveta iz odstavka 1 oziroma o sprejetju ali spremembi kakršnih koli z njim povezanih izvedbenih ukrepov.
   5.   Združene države lahko na lastno pobudo ali na prošnjo EU in po posvetovanjih med pogodbenicama kadar koli v celoti ali delno prekinejo sodelovanje v posamezni operaciji EU za krizno upravljanje.
   Člen 2
   Področje uporabe
   1.   Razen če se pogodbenici ne dogovorita drugače, se ta sporazum uporablja samo za tiste operacije EU za krizno upravljanje, h katerim Združene države prispevajo po datumu podpisa tega sporazuma in ne posega v obstoječe sporazume, ki urejajo sodelovanje Združenih držav v posamezni operaciji EU za krizno upravljanje.
   2.   V tem sporazumu se obravnavajo prispevki v obliki civilnega osebja, enot in sredstev Združenih držav pri operacijah EU za krizno upravljanje („kontingent Združenih držav“).
   Člen 3
   Status osebja in enot
   1.   Status osebja kontingenta Združenih držav, dodeljenega operaciji EU za krizno upravljanje, ter zlasti privilegiji in imunitete, ki jih ta uživa, ureja sporazum o statusu misije („sporazum o statusu“), sklenjen med EU in državo, v kateri se izvaja operacija, pod pogojem, da: (a) se Združenim državam da priložnost, da preučijo sporazum o statusu, preden se odločijo, ali bodo sodelovale v operaciji; in (b) se pogodbenici v primeru, da sporazum o statusu ni sklenjen do roka, potrebnega za preučitev, posvetujeta in dogovorita o ustrezni alternativni ureditvi glede statusa kontingenta Združenih držav pred njegovo napotitvijo, brez poseganja v odgovornost EU za sklepanje dogovorov države gostiteljice o statusu osebja in enot EU.
   2.   Status osebja kontingenta Združenih držav, ki deluje v štabu ali v poveljniških elementih, ki se nahajajo zunaj držav(-e), kjer poteka operacija, po potrebi urejajo dogovori med štabom in poveljniškimi elementi oziroma zadevno državo(-ami) ter Združenimi državami.
   3.   Kolikor to dovoljujejo njihovi zakoni in predpisi, imajo Združene države pravico izvajanja sodne pristojnosti nad svojim dodeljenim osebjem v državi, kjer poteka operacija.
   4.   Združene države so odgovorne za obravnavo zahtevkov v zvezi s sodelovanjem v operaciji EU za krizno upravljanje, ki jih vloži njeno osebje ali se nanj nanašajo, v skladu z zakonodajo Združenih držav. Ta določba ne pomeni opustitve suverene imunitete Združenih držav. Ta sporazum ne ustvarja sodne pristojnosti sodišča, če ta ne obstaja že prej, niti ne določa pravice, ki bi bila na takem sodišču izvršljiva nasproti Združenim državam.
   5.   Pogodbenici se strinjata z medsebojno opustitvijo morebitnih in vseh zahtevkov (razen pogodbenih zahtevkov) zaradi škode, izgube ali uničenja sredstev, v njuni lasti ali uporabi, ali zaradi telesne poškodbe ali smrti osebja ene ali druge pogodbenice pri opravljanju uradnih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.
   6.   Združene države se obvezujejo ob podpisu tega sporazuma pripraviti izjavo o vzajemni opustitvi odškodninskih zahtevkov v zvezi s katero koli državo članico EU, ki sodeluje v operaciji EU za krizno upravljanje, v kateri sodelujejo tudi Združene države.
   7.   EU se obvezuje ob podpisu tega sporazuma zagotoviti predložitev izjav držav članic EU o opustitvi odškodninskih zahtevkov v zvezi s katerim koli prihodnjim sodelovanjem Združenih držav v posamezni operaciji EU za krizno upravljanje.
   Člen 4
   Tajni podatki
   Sporazum med vlado Združenih držav Amerike in Evropsko unijo o varnosti tajnih podatkov, ki je bil sklenjen 30. aprila 2007 v Washingtonu, se uporablja v okviru operacij EU za krizno upravljanje.
   Člen 5
   Sodelovanje v operaciji
   1.   Združene države skušajo s posebnimi navodili zagotoviti, da osebje, ki so ga prispevali v okviru njihovega sodelovanja pri operacijah EU za krizno upravljanje („dodeljeno osebje“), opravlja svoje naloge skladno s sklepom Sveta iz člena 1, operativnim načrtom in z njim povezanimi izvedbenimi ukrepi, ter da te pravne akte vsestransko podpira.
   2.   Združene države se pravočasno posvetujejo z EU o kakršnih koli spremembah glede njihovih prispevkov k posamezni operaciji EU za krizno upravljanje iz tega sporazuma.
   3.   Dodeljeno osebje prejme ustrezna zdravniška spričevala ter izvode teh spričeval, ki jih na zahtevo predloži ustreznim organom EU.
   Člen 6
   Struktura poveljevanja
   1.   Poveljnik ali vodja misije EU je v času razmestitve nadzorni organ ter usmerja dejavnosti dodeljenega osebja in enot.
   2.   Dodeljeno osebje in enote so na splošno podrejeni Združenim državam.
   3.   Združene države skušajo s posebnimi navodili zagotoviti, da dodeljeno osebje opravlja svoje naloge in ravna v celoti v skladu s cilji operacije ter v okviru usmeritev in navodil poveljnika ali vodje misije EU.
   4.   Združene države imajo pri vsakodnevnem upravljanju operacij EU za krizno upravljanje enake pravice in obveznosti kot države članice Evropske unije, ki sodelujejo pri operaciji.
   5.   Poveljnik ali vodja misije EU je odgovoren za disciplinski nadzor nad dodeljenim osebjem. Vse potrebne disciplinske ukrepe izvedejo Združene države.
   6.   Združene države določijo točko za stike nacionalnega kontingenta (NPC), ki zastopa njihov nacionalni kontingent v zadevni operaciji EU za krizno upravljanje. NPC poroča vodji misije o nacionalnih zadevah in je odgovorna za vsakodnevno disciplino kontingenta.
   7.   Evropska unija sprejme odločitev o zaključku operacije po posvetovanju z Združenimi državami, če te v času sprejemanja take odločitve še vedno sodelujejo pri civilni operaciji EU za krizno upravljanje.
   Člen 7
   Finančni vidiki
   1.   Združene države prevzamejo stroške, povezane s sodelovanjem v operacijah EU za krizno upravljanje, razen če so ti financirani iz skupnih sredstev, kot je določeno v operativnem proračunu misije.
   2.   Evropska unija Združene države oprosti finančnih prispevkov k operativnemu proračunu operacije EU za krizno upravljanje, kadar sklene, da Združene države že sicer bistveno prispevajo. Združene države so obveščene o odločitvi EU glede finančnih prispevkov k operativnemu proračunu v času posvetovanj iz člena 1(2).
   3.   Sodelovanje Združenih držav pri operacijah EU za krizno upravljanje v skladu s tem sporazumom je odvisno od razpoložljivosti zagotovljenih sredstev.
   Člen 8
   Dogovori o izvajanju sporazuma
   Ustrezni organi Združenih držav in Evropske unije podpišejo vse potrebne tehnične, finančne in upravne dogovore, potrebne za izvajanje tega sporazuma.
   Člen 9
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 10
   Začetek veljavnosti in prenehanje
   1.   Ta sporazum začne veljati prvi dan prvega meseca po tem, ko se pogodbenici uradno obvestita o zaključku za to potrebnih notranjih postopkov.
   2.   Ta sporazum se začasno uporablja od datuma podpisa.
   3.   Ta sporazum pogodbenici redno pregledujeta.
   4.   Ta sporazum se lahko spremeni na podlagi medsebojnega pisnega dogovora med pogodbenicama.
   5.   Vsaka pogodbenica lahko odpove ta sporazum s šestmesečnim predhodnim pisnim obvestilom drugi pogodbenici.

      V Washingtonu, v dveh izvodih v angleškem jeziku, dne sedemnajstega maja leta dva tisoč enajst

            Za Evropsko unijo

         C. ASHTON

            Za Združene države Amerike

         H. CLINTON

   BESEDILO IZJAV

      Besedilo za države članice EU:
   „Države članice EU si bodo pri uporabi sklepa Sveta EU o operaciji EU za krizno upravljanje, v kateri sodelujejo Združene države, prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Združenih držav zaradi telesne poškodbe, smrti svojega osebja, ali škode ali izgube katerih koli sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

               —

               povzročilo osebje iz Združenih držav pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               povzročila uporaba katerih koli sredstev, ki pripadajo Združenim državam, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Združenih držav pri uporabi teh sredstev.“.

      Besedilo za Združene države:
   „Združene države, udeležene pri operaciji EU za krizno upravljanje, si bodo prizadevale, kolikor to dopušča njihov notranji pravni sistem, v čim večji meri opustiti zahtevke do katere koli druge države, sodelujoče v operaciji kriznega upravljanja EU, zaradi telesne poškodbe, smrti svojega osebja, škode ali izgube katerih koli sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

               —

               povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               povzročila uporaba katerih koli sredstev, ki pripadajo državam, sodelujočim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.“.


title: Sklep Evropskega parlamenta (EU) 2015/1705 z dne 29. aprila 2015 o razrešnici glede izvrševanja proračuna Evropskega inštituta za inovacije in tehnologijo za proračunsko leto 2013

text:
               30.9.2015

               SL

               Uradni list Evropske unije

               L 255/409

      SKLEP EVROPSKEGA PARLAMENTA (EU) 2015/1705
      z dne 29. aprila 2015
      o razrešnici glede izvrševanja proračuna Evropskega inštituta za inovacije in tehnologijo za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega inštituta za inovacije in tehnologijo za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega inštituta za inovacije in tehnologijo za proračunsko leto 2013 z odgovori inštituta (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice inštitutu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (5), zlasti člena 21,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0077/2015),

         1.

            odloži podelitev razrešnice direktorju Evropskega inštituta za inovacije in tehnologijo glede izvrševanja proračuna inštituta za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorju Evropskega inštituta za inovacije in tehnologijo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 184.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 97, 9.4.2008, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta z dne 15. novembra 2007 o imenovanju člana Upravnega odbora Evropske agencije za kemikalije

text:
               23.11.2007

               SL

               Uradni list Evropske unije

               C 280/2

      SKLEP SVETA

   z dne 15. novembra 2007
   o imenovanju člana Upravnega odbora Evropske agencije za kemikalije
   (2007/C 280/03)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije (1) in zlasti člena 79,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da Svet za člane Upravnega odbora Evropske agencije za kemikalije imenuje po enega predstavnika iz vsake države članice.

               (2)

               Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (3)

               Belgijska vlada je Svet obvestila, da namerava belgijskega predstavnika v Upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

         SKLENIL:
   Člen 1
   G. Marc LEEMANS, belgijski državljan, rojen 1. oktobra 1958, se namesto g. Maartena ROGGEMANA za obdobje od 24. novembra 2007 do 31. maja 2011 imenuje za člana Upravnega odbora Evropske agencije za kemikalije.
   Člen 2
   Ta sklep se objavi v Uradnem listu Evropske unije.

      V Bruslju, 15. novembra 2007

            Za Svet

            Predsednica

         M. DE LURDES RODRIGUES

      (1)  UL L 396, 30.12.2006, str. 1. Popravljena različica v UL L 136, 29.5.2007, str. 3.

      (2)  UL C 134, 16.6.2007, str. 6.


title: Sklep Sveta (EU) 2015/891 z dne 8. junija 2015 o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03)

text:
                  11.6.2015

                  SL

                  Uradni list Evropske unije

                  L 146/9

            SKLEP SVETA (EU) 2015/891
      z dne 8. junija 2015
      o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti členov 46 in 48 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                  (4)

                  Sodelovanje pogodbenic Sporazuma EGP je primerno nadaljevati, vključno s sodelovanjem v zvezi s prostim pretokom delovne sile, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                  (5)

                  Zato bi bilo treba Protokol 31 k Sporazumu EGP spremeniti, da se omogoči nadaljevanje tega razširjenega sodelovanja tudi po 31. decembru 2014.

                  (6)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Luxembourgu, 8. junija 2015

               Za Svet

               Predsednica

            D. REIZNIECE-OZOLA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2015
         z dne
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
         ob upoštevanju naslednjega:

                     (1)

                     Sodelovanje pogodbenic Sporazuma EGP je primerno razširiti na sodelovanje v zvezi s prostim pretokom delovne sile, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                     (2)

                     Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2015 –

               SPREJEL NASLEDNJI SKLEP:
         Člen 1
         V odstavkih 5 in 13 člena 5 Protokola 31 k Sporazumu EGP se besedilo „proračunsko leto 2014“ nadomesti z besedilom „proračunski leti 2014 in 2015“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         Uporablja se od 1. januarja 2015.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja

                  Skupnega odbora EGP

            (*)  [Navedena ni nobena ustavna zahteva.] [Navedene so ustavne zahteve.]


title: Sklep Sveta 2012/423/SZVP z dne 23. julija 2012 v podporo neširjenju balističnih izstrelkov v okviru izvajanja Strategije EU proti širjenju orožja za množično uničevanje in Skupnega stališča Sveta 2003/805/SZVP

text:
               24.7.2012

               SL

               Uradni list Evropske unije

               L 196/74

         SKLEP SVETA 2012/423/SZVP
   z dne 23. julija 2012
   v podporo neširjenju balističnih izstrelkov v okviru izvajanja Strategije EU proti širjenju orožja za množično uničevanje in Skupnega stališča Sveta 2003/805/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28 in 31(1) Pogodbe,
   ob upoštevanju naslednjega:

               (1)

               Evropski svet je 12. decembra 2003 sprejel Strategijo EU proti širjenju orožja za množično uničevanje, ki v poglavju III našteva ukrepe, ki bi jih morali zoper tovrstno širjenje sprejeti v Evropski uniji, pa tudi v tretjih državah.

               (2)

               Unija dejavno izvaja navedeno strategijo in uveljavlja ukrepe, naštete v poglavjih II in III strategije, med drugim sprostitev finančnih sredstev za podporo posebnih projektov, namenjenih utrjevanju sistema, ki temelji na večstranski pogodbi o neširjenju orožja, ter večstranske ukrepe za krepitev zaupanja. Haaški kodeks ravnanja proti širjenju balističnih izstrelkov (v nadaljnjem besedilu: kodeks ali HKR) je sestavni del tega sistema, njegov cilj pa je preprečevanje in omejevanje širjenja sistemov balističnih izstrelkov, ki lahko nosijo orožje za množično uničevanje in z njim povezane tehnologije.

               (3)

               Svet je 17. novembra 2003 sprejel Skupno stališče 2003/805/SZVP (1) o vsesplošni uporabi in krepitvi multilateralnih sporazumov na področju neširjenja orožja za množično uničevanje in njegovih nosilcev.
               V skupnem stališču med drugim poziva k spodbuditvi čim več držav k podpisu kodeksa, zlasti tistih, ki imajo na voljo zmogljivosti za balistične izstrelke, poziva pa tudi k nadaljnjemu razvoju in izvajanju kodeksa, predvsem njegovih ukrepov za krepitev zaupanja in za pospeševanje tesnejše povezave kodeksa s sistemom ZN, ki temelji na večstranski pogodbi o neširjenju orožja.

               (4)

               Svet je 8. decembra 2008 sprejel sklepe Sveta in dokument z naslovom "Nove smernice za ukrepanje Evropske unije proti širjenju orožja za množično uničevanje in njegovih izstrelitvenih sistemov", v katerem je zapisano, da širjenje orožja za množično uničevanje ostaja eden največjih varnostnih izzivov in da je politika neširjenja bistveni element skupne zunanje in varnostne politike. Na podlagi doseženega napredka in stalnih prizadevanj za izvajanje novih smernic za ukrepanje se je Svet decembra 2010 dogovoril, da bo obdobje izvajanja podaljšal do konca leta 2012.

               (5)

               Svet je 18. decembra 2008 sprejel Sklep 2008/974/SZVP (2) v podporo Haaškemu kodeksu ravnanja proti širjenju balističnih izstrelkov v okviru izvajanja Strategije EU proti širjenju orožja za množično uničevanje. Navedeni sklep je omogočil uspešno uveljavljanje vsesplošne uporabe kodeksa in izpolnjevanje vseh njegovih načel. Nadaljevanje tega dialoga med državami podpisnicami in nepodpisnicami je prednostna naloga Unije, saj je njej cilj, da še naprej spodbuja vsesplošno uporabo kodeksa ter njegovo boljše izvajanje in okrepitev. Ta sklep o nadaljnjem ukrepanju naj bi prispeval k temu procesu.

               (6)

               Nenehno širjenje balističnih izstrelkov, ki lahko nosijo orožje za množično uničevanje, je kljub HKR razlog za vse večjo zaskrbljenost mednarodne skupnosti, zlasti glede na sedanje programe balističnih izstrelkov na Bližnjem vzhodu, v severovzhodni in južni Aziji, vključno z Iranom in Demokratično ljudsko republiko Korejo.

               (7)

               Varnostni svet ZN je najprej poudaril v svoji Resoluciji (VS ZN) št. 1540 (2004), nato pa znova opozoril v Resoluciji št. VS ZN 1977 (2011), da širjenje jedrskega, kemičnega in biološkega orožja ter njegovih nosilcev ogroža mednarodni mir in varnost, države pa so se med drugim zavezale, da ne bodo z ničemer podpirale nedržavnih akterjev pri razvoju, nakupu, izdelavi, posedovanju, prevozu, prenosu in uporabi jedrskega, kemičnega ali biološkega orožja in njegovih nosilnih sistemov. Grožnja mednarodnemu miru in varnosti, ki jo predstavljajo jedrsko, kemično in biološko orožje ter njegovi nosilci, je bila potrjena tudi v Resoluciji VS ZN št. 1887 (2009) o neširjenju jedrskega orožja in jedrski razorožitvi. Poleg tega je Varnostni svet ZN v Resoluciji št. 1929 (2010), ki med drugim temelji na navedenih resolucijah Varnostnega Sveta ZN, zapisal, da Iran ne bi smel izvajati nobenih dejavnosti, povezanih z balističnimi izstrelki, ki lahko nosijo jedrsko orožje, vključno z izstreljevanjem izstrelkov z uporabo tehnologije balističnih izstrelkov, in da bi morale države članice sprejeti vse potrebne ukrepe, da preprečijo prenos tehnologije ali tehnične pomoči Iranu v zvezi s temi dejavnostmi. Ta sklep bi moral na splošno podpirati različne oblike dejavnosti za boj proti širjenju balističnih izstrelkov –

         SPREJEL NASLEDNJI SKLEP:
   Člen 1
   1.   Da bi zagotovili stalno in dejansko izvajanje nekaterih elementov Strategije EU proti širjenju orožja za množično uničevanje, Unija:

               (a)

               podpira dejavnosti v podporo Haaškemu kodeksu ravnanja proti širjenju balističnih izstrelkov, pri čemer so njeni glavni cilji:

                           —

                           spodbujanje vsesplošne uporabe kodeksa, zlasti pa spodbujanje vseh držav z zmogljivostmi za balistične izstrelke k podpisu kodeksa;

                           —

                           podpiranje izvajanja kodeksa;

                           —

                           povečanje prepoznavnosti kodeksa, zlasti ob deseti obletnici podpisa;

               (b)

               na splošno podpira različne oblike dejavnosti za boj proti širjenju balističnih izstrelkov, zlasti tistih, ki so namenjene boljšemu seznanjanju s to grožnjo, krepitvi prizadevanj za večjo učinkovitost večstranskih instrumentov, pridobivanju podpore za pobude, ki obravnavajo specifične izzive, in pomoči zainteresiranim državam, da izboljšajo svoje nacionalne sisteme za nadzor izvoza.

         2.   Glede na to zajemajo projekti, ki jih bo podprla Unija, naslednje posebne dejavnosti:

               (a)

               dejavnosti v podporo kodeksu:

                           —

                           priprava in objava "paketa dobrodošlice" v okviru dejavnosti, namenjenih obveščanju držav nepodpisnic, pa tudi opozarjanju držav podpisnic na njihove obveznosti;

                           —

                           organizacija spremljajočih dejavnosti, namenjenih ozaveščanju, ob letnem srečanju držav podpisnic HKR na Dunaju;

                           —

                           organizacija spremljajočih dejavnosti, namenjenih ozaveščanju o HKR, ob zasedanju Prvega odbora Generalne skupščine ZN;

                           —

                           organizacija največ treh regionalnih seminarjev za ozaveščanje na podlagi prednostnih nalog Unije (morda v Aziji, zalivskih državah in latinski Ameriki);

                           —

                           spodbujanje predstavnikov držav v razvoju, tako podpisnic kot nepodpisnic, da se udeležijo letnih srečanj HKR in seminarjev za ozaveščanje;

                           —

                           organizacija informativnih srečanj za države, ki so pred kratkim pristopile h HKR, da bi jim pomagali pri izpolnjevanju njihovih obveznosti, tudi ob robu letnega srečanja HKR na Dunaju;

                           —

                           podpora pri usklajevanju prizadevanj za spodbujanje HKR prek dejavnosti Odbora ZN, ustanovljenega na podlagi resolucije VS ZN 1540 (Odbor ZN 1540), vključno s financiranjem udeležbe strokovnjakov HKR pri obiskih tega odbora v posameznih državah;

                           —

                           podpora varnemu spletnemu informacijskemu in komunikacijskemu mehanizmu v okviru HKR (e-ICC), tudi s tehničnimi izboljšavami spletne strani;

                           —

                           zagotavljanje finančne podpore dejavnostim v počastitev 10. obletnice HKR;

               (b)

               splošne dejavnosti v podporo neširjenju balističnih izstrelkov:

                           —

                           organizacija največ štirih seminarjev za boljše seznanjanje s problemom širjenja balističnih izstrelkov ob robu večstranskih forumov, po možnosti v povezavi z dejavnostmi za ozaveščanje o HKR iz točke (a), na primer seminarjem ob robu GS ZN, konference o razoroževanju ali zasedanj odborov za pripravo pogodbe o neširjenju jedrskega orožja;

                           —

                           organizacija največ treh regionalnih seminarjev za boljše seznanjanje s problemom širjenja balističnih izstrelkov in spodbujanje razprav o možnostih za učinkovitejše odzivanje na zadevno grožnjo na regionalni ravni, po možnosti v povezavi z drugimi dejavnostmi Unije za ozaveščanje o HKR; seminarji bi lahko v sodelovanju z zadevnimi državami potekali v Aziji, zalivskih državah in Latinski Ameriki;

                           —

                           priprava treh vrst gradiva za razmislek o morebitnih nadaljnjih večstranskih ukrepih za odpravljanje grožnje širjenja izstrelkov in spodbujanje prizadevanj za razorožitev, kar zadeva balistične izstrelke, s posebnim poudarkom na ukrepih za krepitev zaupanja, o morebitnih pravno zavezujočih ukrepih v zvezi z balističnimi izstrelki zemlja-zemlja kratkega in srednjega dosega ter o možnosti sprejetja dogovora o ukrepanju na regionalni ravni kot prvem koraku, na primer na območjih, ki so za Unijo še posebno pomembna in/ali na katerih lahko pričakujemo napredek v bližnji prihodnosti;

                           —

                           organizacija največ treh srečanj za ozaveščanje strokovnjakov, zlasti na področju znanosti in/ali vesolja ter strokovnjakov iz industrije, da bi preprečili prenos tehnologije z dvojno rabo in znanja v zgodnji fazi;

                           —

                           spodbujanje možnosti udeležbe akademikov iz držav v razvoju, dejavnih na področju neširjenja izstrelkov, pri projektih v okviru centrov odličnosti Evropske unije;

                           —

                           organizacija specializiranih strokovnih misij v državah zunaj Unije v sodelovanju s centri odličnosti Evropske unije, namenjenih izmenjavi informacij in praktičnih izkušenj glede nadzora izvoza tehnologije izstrelkov in blaga z dvojno rabo ter pomoči zadevnim državam pri vzpostavljanju nacionalnih zmogljivosti;

                           —

                           podpora usposabljanju strokovnjakov na področju neširjenja izstrelkov v okviru sodelovanja v programih Unije, kot so program Evropske akademije za varnost in obrambo ali programi držav članic EU.

         Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (VP).
   2.   Za tehnično izvajanje projektov iz člena 1(2) je pristojni organ Fondation pour la recherche stratégique (Fundacija za strateške raziskave – FRS), ki to nalogo opravlja v okviru odgovornosti VP. VP v ta namen s FRS sprejme ustrezne dogovore.
   Člen 3
   1.   Referenčni finančni znesek za izvajanje projektov iz člena 1(2) znaša 930 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili, ki veljajo za proračun Unije.
   3.   Komisija nadzira pravilno upravljanje odhodkov iz odstavka 1. V ta namen s FRS sklene sporazum o financiranju. V njem je določeno, da mora FRS zagotoviti prepoznavnost prispevka Unije v skladu z njegovo višino.
   4.   Komisija si prizadeva skleniti sporazum o financiranju iz odstavka 3 čim prej po začetku veljavnosti tega sklepa. V primeru težav pri tem postopku o tem obvesti Svet, obvesti pa ga tudi o datumu sklenitve sporazuma.
   Člen 4
   1.   VP o izvajanju tega sklepa poroča Svetu na podlagi rednih poročil, ki jih pripravi FRS. Svet na podlagi teh poročil pripravi oceno.
   2.   Komisija poroča o finančnih vidikih projektov iz člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 24 mesecev po datumu sklenitve sporazumov o financiranju iz člena 3(3). Če sporazum o financiranju do tega datuma ni sklenjen, preneha veljati šest mesecev po začetku veljavnosti.

      V Bruslju, 23. julija 2012

            Za Svet

            Predsednica

         C. ASHTON

      (1)  UL L 302, 20.11.2003, str. 34.

      (2)  UL L 345, 23.12.2008, str.91

      PRILOGA

         Podpora EU neširjenju balističnih izstrelkov v okviru izvajanja Strategije EU proti širjenju orožja za množično uničevanje in Skupnega stališča Sveta 2003/805/SZVP

      1.   CILJI
      Evropska unija odločno spodbuja neširjenje izstrelkov (Strategija EU z dne 12. decembra 2003 proti širjenju orožja za množično uničevanje; Skupno stališče Sveta 2003/805/SZVP z dne 17. novembra 2003 o vsesplošni uporabi in krepitvi multilateralnih sporazumov na področju neširjenja orožja za množično uničevanje in njegovih nosilcev; "Nove smernice za ukrepanje Evropske unije proti širjenju orožja za množično uničevanje in njegovih izstrelitvenih sistemov", ki jih je 8. decembra 2008 potrdil Svet; podpora EU resoluciji VS ZN 1540 (2004), na katero se sklicuje resolucija VS ZN 1977 (2010)).
      Unija že od samega začetka odločno podpira Haaški kodeks ravnanja proti širjenju balističnih izstrelkov (v nadaljnjem besedilu: kodeks ali HKR) ter stalno izraža zaskrbljenost zaradi širjenja balističnih izstrelkov. Evropska unija šteje kodeks za pomemben večstranski instrument, na podlagi katerega naj bi z ukrepi za preglednost in krepitev zaupanja omejili širjenje sistemov za balistične izstrelke in z njimi povezanih tehnologij. Kodeks so podpisale vse države članice Evropske unije in ga tudi izvajajo v dobri veri.
      Unija je v preteklosti skušala odpraviti še preostale vrzeli pri izvajanju kodeksa in njegovi vsesplošni uporabi z organiziranjem delavnice za države podpisnice in nepodpisnice kodeksa ob robu letnega srečanja leta 2007.
      Na podlagi dobrih rezultatov te delavnice Evropska unija nadaljuje pobudo in podpira tri vidike kodeksa:

                  —

                  vsesplošno uporabo kodeksa;

                  —

                  izvajanje kodeksa;

                  —

                  uveljavljanje kodeksa in izboljšanje njegovega delovanja.

            Te dejavnosti se izvajajo v skladu s Sklepom Sveta 2008/974/SZVP z dne 18. decembra 2008, na podlagi katerega je bilo mogoče razviti več pobud v podporo HKR, med drugim:

                  —

                  oblikovanje namenske zaščitene spletne strani;

                  —

                  organizacijo več spremljajočih dejavnosti za spodbujanje kodeksa med državami nepodpisnicami na Dunaju in v New Yorku;

                  —

                  delavnice ozaveščanja za afriške države in države Bližnjega vzhoda v Parizu;

                  —

                  obisk opazovalcev na lokaciji za lansiranje nosilnih raket v Francoski Gvajani (Kourou);

                  —

                  pripravo gradiva za razmislek.

            Naveden sklep Sveta je prispeval k večji ozaveščenosti o kodeksu in k njegovi promociji v tretjih državah. Z njim so bile podprte dejavnosti Kostarike, Madžarske, Francije in Romunije, ki skupaj predsedujejo HKR. Zaradi večje prepoznavnosti HKR je bila pridružitev novih članic h kodeksu lažja.
      Na podlagi doseženih rezultatov ter ob upoštevanju stalnega širjenja balističnih izstrelkov, ki lahko nosijo orožje za množično uničevanje, kar je razlog za vse večjo zaskrbljenost mednarodne skupnosti, zlasti glede na trenutne raketne programe na Bližnjem vzhodu ter v severovzhodni in južni Aziji, vključno z Iranom in Demokratično ljudsko republiko Korejo, bodo izvedeni naslednji ukrepi:

                  —

                  podpora HKR;

                  —

                  podpora neširjenju balističnih izstrelkov;

                  —

                  organizacija srečanj za ozaveščanje o HKR in neširjenju balističnih izstrelkov.

            Ta novi sklep presega dejavnosti, katerih cilj je zgolj spodbujati pridruževanje h kodeksu, omogoča poglobljene mednarodne razprave o širjenju izstrelkov ter vključuje nova regionalna območja in nove skupnosti.
      2.   OPIS PROJEKTA
      2.1.   Projekt 1: Podpora HKR

      2.1.1.   Cilj projekta

      Kodeks je pomemben instrument, na podlagi katerega naj bi z ukrepi za preglednost in krepitev zaupanja omejili širjenje balističnih izstrelkov in z njimi povezanih tehnologij, vendar je treba sprejeti dodatne ukrepe za podporo kodeksu, zlasti da bi dosegli naslednje:

                  —

                  uveljavljanje vsesplošne uporabe kodeksa, zlasti spodbujanje vseh držav z zmogljivostmi za balistične izstrelke k podpisu kodeksa;

                  —

                  podpiranje izvajanja vseh vidikov kodeksa;

                  —

                  večjo prepoznavnost kodeksa, zlasti v počastitev desete obletnice njegovega podpisa.

            2.1.2.   Opis projekta

      Projekt predvideva tri vrste dejavnosti:

                  (a)

                  pripravo in objavo "paketa dobrodošlice" v obliki natisnjene knjižice ter na zgoščenki ali na ključku USB v okviru dejavnosti ozaveščanja držav nepodpisnic in opozarjanja držav podpisnic na njihove obveznosti. Ta paket bo na voljo tudi prek spleta ter bo zajemal vse potrebne informacije o kodeksu in ustreznih kontaktnih točkah;

                  (b)

                  podporo spletnemu informacijskemu in komunikacijskemu mehanizmu HKR ( elektronski izvršni sekretariat - electronic Immediate Central Contact (e-ICC)), tudi prek zagotavljanja tehnično zmogljivejše spletne strani v tesnem sodelovanju z avstrijskim ministrstvom za zunanje zadeve;

                  (c)

                  organizacijo dogodka ob deseti obletnici HKR. Izvajalec zagotovi finančno podporo za dejavnosti ob počastitvi te obletnice. To naj bi potekalo predvsem v obliki mednarodne konference, ki bo najverjetneje organizirana pozimi 2012-2013 v Haagu, New Yorku ali na Dunaju (določi visoki predstavnik Unije za zunanje zadeve in varnostno politiko (VP) v tesnem posvetovanju z državami članicami v okviru pristojnih delovnih skupin Sveta).

            2.1.3.   Pričakovani rezultati projekta

                  —

                  uporaba "paketa dobrodošlice" s strani predsedstva HKR, avstrijskega sekretariata (ICC – Immediate Central Contact – izvršni sekretariat), Unije oziroma drugih partnerjev v okviru dejavnosti ozaveščanja o HKR;

                  —

                  razdeljevanje večjega števila "paketov dobrodošlice" v okviru različnih dogodkov;

                  —

                  dodatni razvoj in posodobitev spletne strani HKR;

                  —

                  širjenje mednarodne razsežnosti HKR s pripravo mednarodnega dogodka ob deseti obletnici.

            2.1.4.   Upravičenci projekta

      Projekt je namenjen državam podpisnicam in državam nepodpisnicam HKR.
      2.2.   Projekt 2: Podpora neširjenju balističnih izstrelkov

      2.2.1.   Cilj projekta

      Nenehno širjenje balističnih izstrelkov, ki lahko nosijo orožje za množično uničevanje, je kljub HKR razlog za vse večjo zaskrbljenost mednarodne skupnosti, zlasti glede na trenutne programe izstrelkov na Bližnjem vzhodu ter v severovzhodni in južni Aziji, vključno z Iranom in Demokratično ljudsko republiko Korejo.
      Na splošno bo projekt namenjen podpori vrste dejavnosti za boj proti širjenju balističnih izstrelkov, zlasti tistih, ki so namenjene ozaveščanju o tej grožnji, krepitvi prizadevanj za večjo učinkovitost večstranskih instrumentov, pridobivanju podpore za pobude, ki obravnavajo te specifične izzive, in pomoči zainteresiranim državam, da izboljšajo svoje nacionalne sisteme za nadzor izvoza.
      2.2.2.   Opis projekta

      Projekt predvideva tri vrste ukrepov:

                  (a)

                  objavo gradiva za razmislek. Morebitni ukrepi bi lahko vključevali:

                              —

                              pravno zavezujoče ukrepe v zvezi z izstrelki zemlja-zemlja kratkega in srednjega dosega;

                              —

                              nadaljnje večstranske ukrepe za odpravljanje grožnje širjenja izstrelkov in spodbujanje prizadevanj za razorožitev na področju balističnih izstrelkov s posebnim poudarkom na morebitnih ukrepih za krepitev zaupanja;

                              —

                              nadzorni mehanizem za izvoz in tranzit;

                  (b)

                  organizacijo treh srečanj za ozaveščanje o tehnologiji z dvojno rabo in vprašanjih prenosa tehnologije, da bi preprečili njihovo uporabo na področju balističnih izstrelkov. Ta srečanja bodo omogočila obravnavo obeh trendov glede prenosa tehnologije za balistične izstrelke in vprašanja, kaj je mogoče storiti, da bi to preprečili že v zgodnji fazi. FRS bo v ta namen organizirala tri delavnice za strokovnjake iz znanstvene, vesoljske in industrijske skupnosti iz držav podpisnic in nepodpisnic HKR;

                  (c)

                  specializirane strokovne misije zunaj Unije. V sodelovanju s centri odličnosti Evropske unije bosta strokovnjaka za neširjenje balističnih izstrelkov izvedla misije na terenu v ciljnih državah. Morebitne destinacije so lahko med drugim Malezija, Združeni arabski emirati, Kitajska, Alžirija, Južna Afrika, Indija, Brazilija, Tajska in Mehika. Končni seznam držav bo določen v tesnem sodelovanju s ESZD, pa tudi na podlagi skupnih demarš v okviru prizadevanj za ozaveščanje Odbora ZN iz Resolucije 1540.

            2.2.3.   Pričakovani rezultati projekta

                  —

                  pospeševanje neširjenja izstrelkov;

                  —

                  spodbujanje večstranskih prizadevanj za omejevanje širjenja izstrelkov, vključno s HKR;

                  —

                  spodbujanje razprave o novih pobudah za omejevanje širjenja izstrelkov;

                  —

                  ozaveščanje o vprašanjih prenosa tehnologije z dvojno rabo in znanja, da bi ga preprečili na področju balističnih izstrelkov, v obliki informativnih srečanj.

            2.2.4.   Upravičenci projekta

      Unija in njene države članice bodo lahko uporabile gradivo za razmislek; o širši distribuciji slednjega bo odločil VP v tesnem posvetovanju z državami članicami v okviru pristojne delovne skupine Sveta. Končna odločitev bo temeljila na predlogih izvajalca v skladu s členom 2(2).
      Srečanja za ozaveščanje bodo omogočila vključitev širše skupnosti strokovnjakov za vesoljska in raketna vprašanja, saj bodo organizirani posebni sestanki za predstavnike industrije, raziskovalne skupnosti in širši krog zainteresiranih.
      Specializirane strokovne misije se bodo osredotočile na ključne države nepodpisnice HKR ali regionalne akterje, ki imajo pomembno vlogo pri prenosu tehnologije in dejavnostih na področju vesolja.
      2.3.   Projekt 3: Organizacija dejavnosti za ozaveščanje o HKR in neširjenju balističnih izstrelkov

      2.3.1.   Cilj projekta

      Projekt bo namenjen ozaveščanju o neširjenju izstrelkov in HKR, in sicer z organizacijo številnih dejavnosti, katerih cilj je vzpostavitev dialoga z državami nepodpisnicami HKR. V ta namen bodo organizirani dogodki na Dunaju, v Ženevi in v New Yorku, da bi ob robu zadevnih srečanj vzpostavili dialog z delegacijami držav članic ZN.
      2.3.2.   Opis projekta

      Projekt predvideva dve vrsti dejavnosti:

                  (a)

                  financiranje šestih srečanj za ozaveščanje v podporo HKR in neširjenju balističnih izstrelkov, ki bodo potekala v treh mestih:

                              —

                              v New Yorku ob robu zasedanj Prvega odbora Generalne skupščine ZN ali pripravljalnih odborov pogodbe o neširjenju balističnih izstrelkov;

                              —

                              v Ženevi ob robu Konference o razorožitvi;

                              —

                              na Dunaju ob robu HKR, Odbora Združenih narodov za miroljubno rabo vesolja ali drugih zadevnih dejavnosti ZN v tem mestu.

                        Ta srečanja so lahko v obliki:

                              —

                              seminarjev, ki združujejo do 80 udeležencev iz misij ZN v New Yorku, v Ženevi in na Dunaju z izbrano skupino govornikov in uradnikov Evropske unije;

                              —

                              kosila ali večerje zaprtega tipa, namenjena komuniciranju visokega predstavnika EU in strokovnjakov z visokimi uradniki izbranih držav.

                        V ta namen bo izvajalec za vsako srečanje VP predlagal seznam držav, med katerimi bodo tudi države nepodpisnice. To bo omogočilo sestajanje visokih predstavnikov, ki se ukvarjajo z vprašanji neširjenja;

                  (b)

                  financiranje treh regionalnih seminarjev za ozaveščanje, ki bi lahko potekali v Latinski Ameriki (npr. Čilu, Mehiki, Argentini ali Braziliji), na Bližnjem vzhodu (npr. v zalivskih državah, Združenih arabskih emiratih ali Jordaniji) in v Aziji (npr. Singapuru ali Vietnamu). Lokacija bo izbrana v dogovoru z VP in v tesnem sodelovanju z državami članicami v okviru pristojne delovne skupine Sveta. Seminarji bodo posvečeni aktualnemu dogajanju na področju širjenja izstrelkov s poudarkom na regionalnih vprašanjih, na njih pa bodo obravnavali HKR in praktične informacije o statusu države podpisnice.

            2.3.3.   Pričakovani rezultati projekta

                  —

                  ozaveščanje o aktualnem dogajanju glede širjenja izstrelkov in zlasti Haaškega kodeksa ravnanja proti širjenju balističnih izstrelkov (HKR) v zvezi z državami nepodpisnicami ter spodbujanje razprav o nadaljnjih prizadevanjih za spodbujanje neširjenja izstrelkov;

                  —

                  spodbujanje razprave v okviru Unije in zunaj nje o prihodnjih pobudah na tem področju;

                  —

                  povečanje ozaveščenosti o strateškem izzivu širjenja izstrelkov.

            2.3.4.   Upravičenci projekta

      Glavna ciljna skupina za ta srečanja so države nepodpisnice HKR, čeprav bi lahko iz političnih razlogov na nekaterih srečanjih sodelovale tudi države podpisnice. Udeleženci bi morali biti predvsem vladni strokovnjaki in visoki uradniki.
      Končna izbira držav upravičenk se bo določila v posvetovanju med izvajalcem in VP v tesnem sodelovanju z državami članicami v okviru pristojne delovne skupine Sveta. Končna odločitev bo temeljila na predlogih izvajalca v skladu s členom 2(2).
      3.   TRAJANJE
      Projekt naj bi se predvidoma izvajal 24 mesecev.
      4.   IZVAJALEC
      Za tehnično izvajanje projektov je pooblaščena FRS.
      Izvajalec bo pripravil:

                  (a)

                  četrtletna poročila o izvajanju projektov;

                  (b)

                  končno poročilo najpozneje en mesec po koncu izvajanja projektov.

            Poročila bodo poslana VP.
      FRS bo zagotavljala prepoznavnost prispevka Unije v skladu z njegovo višino.
      5.   UDELEŽENE TRETJE OSEBE
      Projekti bodo v celoti financirani v okviru tega sklepa. Strokovnjaki iz držav podpisnic in nepodpisnic kodeksa se lahko štejejo za udeležene tretje osebe. Delovali bodo po standardnih pravilih FRS.


title: Sklep Političnega in varnostnega odbora CHAD/3/2008 z dne 28. maja 2008 o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki

text:
               4.6.2008

               SL

               Uradni list Evropske unije

               L 144/82

      SKLEP POLITIČNEGA IN VARNOSTNEGA ODBORA CHAD/3/2008
   z dne 28. maja 2008
   o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki
   (2008/412/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in v Srednjeafriški republiki (1) (operacija EUFOR Tchad/RCA) in zlasti člena 10(2) Skupnega ukrepa,
   ob upoštevanju Sklepa Političnega in varnostnega odbora CHAD/1/2008 z dne 13. februarja 2008 o sprejetju prispevka tretjih držav k vojaški operaciji v Republiki Čad in Srednjeafriški republiki (2) in Sklepa Političnega in varnostnega odbora CHAD/2/2008 o ustanovitvi odbora sodelujočih držav za vojaško operacijo Evropske unije v Republiki Čad in Srednjeafriški republiki (3),
   ob upoštevanju naslednjega:

               (1)

               Na podlagi priporočil poveljnika operacije EU in Vojaškega odbora Evropske unije glede prispevka Ruske federacije bi bilo treba prispevek Ruske federacije sprejeti.

               (2)

               V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju sklepov in ukrepov Evropske unije, ki so obrambnega pomena –

         SKLENIL:
   Člen 1
   Člen 1 Sklepa Političnega in varnostnega odbora CHAD/1/2008 z dne 13. februarja 2008 se nadomesti z naslednjim:

      „Člen 1
      Prispevki tretjih držav
      Na podlagi konferenc o oblikovanju sil in nadaljnjih posvetovanj se sprejmeta prispevka Republike Albanije in Ruske federacije za vojaško operacijo EU v Republiki Čad in Srednjeafriški republiki.“

   Člen 2
   Priloga Sklepa Političnega in varnostnega odbora CHAD/2/2008 z dne 18. marca 2008 se nadomesti z naslednjim:

         „PRILOGA
         Seznam tretjih držav iz člena 2(1)

                     —

                     Republika Albanija

                     —

                     Ruska federacija“.

   Člen 3
   Začetek veljavnosti
   Ta sklep začne veljati na dan sprejetja.

      V Bruslju, 28. maja 2008

            Za Politični in varnostni odbor

            Predsedujoča

         M. IPAVIC

      (1)  UL L 279, 23.10.2007, str. 21.

      (2)  UL L 56, 29.2.2008, str. 64.

      (3)  UL L 107, 17.4.2008, str. 60.


title: Sklep Sveta z dne 28. junija 2004 o imenovanju članov in nadomestnih članov Posvetovalnega odbora za prost pretok delovne sile

text:
               18.1.2005

               SL

               Uradni list Evropske unije

               C 12/4

      SKLEP SVETA

   z dne 28. junija 2004
   o imenovanju članov in nadomestnih članov Posvetovalnega odbora za prost pretok delovne sile
   (2005/C 12/02)
   SVET EVROPSKE UNIJE JE –
   ob upoštevanju Uredbe Sveta (EGS) št. 1612/68 z dne 15. oktobra 1968 o prostem pretoku delovne sile znotraj Skupnosti (1) in še zlasti členov 26 in 27,
   ob upoštevanju seznamov kandidatov, ki so jih svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 7. maja 2002 (2) imenoval člane in nadomestne člane Posvetovalnega odbora za prost pretok delovne sile za obdobje od 7. maja 2002 do 6. maja 2004;

               (2)

               člani obdržijo svojo funkcijo, dokler ni posrkbljeno za njihovo zamenjavo, ali do podaljšanja mandata;

               (3)

               treba je imenovati člane in nadomestne člane tega odbora za obdobje dveh let –

         SPREJEL SKLEP:
   Edini člen
   Za člane in nadomestne člane Posvetovalnega odbora za prost pretok delovne sile za obdobje od 7. maja 2004 do 6. maja 2006 so imenovani:
   I.   PREDSTAVNIKI VLADE

               Država

               Član

               Nadomestni član

               Belgija

               g. Jacques OUZIEL
               ga. Manjula EKKA

               g. Thierry LHOIR

               Češka

               ga. Martina MICHALCOVÁ
               g. Miloš TICHÝ

               ga. Zuzana DI FALCO

               Danska

               g. Ole Bondo CHRISTENSEN
               g. Kim TAASBY

               g. Claus G. P. RYDE

               Nemčija

               g. Gisbert BRINKMANN
               ga. Maria Helene GROß

               ga. Dagmar FELDGEN

               Estonija

               ga. Piret LILLEVÄLI
               ga. Carita RAMMUS

               ga. Maarja SAKS

               Grčija

               g. Andreas KARYDIS
               ga. Lydia KOTROF

               ga. Elissavet DANIIL

               Španija

               ga. María José VERDE FERNÁNDEZ
               g. Jesús NORBERTO

               g. Miguel COLINA ROBLEDO

               Francija

               g. Christian LEFEUVRE
               g. François LEPAGE

               ga. Nadia MAROT

               Irska

               g. Peter BUCKLEY
               g. John KELLY

               ga. Gerardine BUCKLEY

               Italija

               g. Maurizio Giuseppe SILVERI
               g. Augusto VACCARO

               ga. Lea BATTISTONI

               Ciper

               g. Nelson NEOCLEUS
               g. Alecos KELVERIS

               g. Demetris MICHAELIDES

               Latvija

               g. Jorens AIZSILS
               ga. Daiga DIMDIŅA

               ga. Linda DIMANTE

               Litva

               ga. Rita KAZLAUSKIENE
               g. Marius GREICIUS

               g. Ramunas DARULIS

               Luksemburg

               g. Joseph FABER
               ga. Mariette SCHOLTUS

               ga. Patrice FURLANI

               Madžarska

               ga. Rozália SZÉCSÉNYI
               ga. Éva LUKÁCS

               ga. Borbála SZIGETI

               Malta

               ga. Amanda MAGRI
               g. Joseph MIZZI

               ………………………..

               Nizozemska

               g. M. BLOMSMA
               Mme. V.K. HOEL

               ga G. WIDERA -STEVENS

               Avstrija

               ga. Ingrid NOWOTNY
               ga. Doris WITEK-WEINDORFER

               g. Heinz KUTROWATZ

               Poljska

               g. Janusz GRZYB
               g. Grzegorz PRAGERT

               ga. Magdalena SWEKLEJ

               Portugalska

               ga. Terezinha SALGUEIRO GARRIDO
               ga. Ana Cristina SANTOS PEDROSO

               ………………………..

               Slovenija

               ga. Staša BALOH-PLAHUTNIK
               g. Radivoj RADAK

               ga. Damjana ŠARČEVIČ

               Slovaška

               g. Pavol JUHÁS
               ga. Katarína GERGELOVÁ

               ga. Ľubica GAJDOŠOVÁ

               Finska

               ga. Mielikki TENHUNEN
               ga. Mirkka MYKKÄNEN

               g. Tuomo KURRI

               Švedska

               g. Pontus RINGBORG
               ga. Catrin LIDBOM

               ga. Linnea ARVIUS

               Združeno kraljestvo

               ga. Anna HUDZIECZEK
               g. Andrew MILTON

               ……………………..

         II.   PREDSTAVNIKI ORGANIZACIJ DELAVCEV

               Država

               Član

               Nadomestni član

               Belgija

               ga. Celien VANMOERKERKE
               g. Sakis DIMITRAKOPOULOS

               g. Edwin LOOF

               Češka

               g. Jiři VALENTA
               g. Miroslav FEBER

               g. Pavel JANÍČKO

               Danska

               g. Michael JACOBSEN
               g. Jens WIENE

               ga. Käthe MUNK RYOM

               Nemčija

               g. Volker ROßOCHA
               ga. Renate GABKE

               g. Günter SCHÖNWALD

               Estonija

               ga. Liina CARR
               ga. Anu TOOTS

               ga. Margarita TUCH

               Grčija

               g. Georgios PERENTIS
               g. Georgios SKOULATAKIS

               g. Efthymios EFTHYMIOU

               Španija

               ga. Ana María CORRAL
               g. José Maria DIAZ-ROPERO

               ga. Pilar ROC

               Francija

               ga. An LENOUAIL-MARLIERE
               ga. Michèle MONRIQUE

               ga. Laurence LAIGO

               Irska

               ga. Esther LYNCH
               g. Brendan MACKIN

               ga. Rosheen CALLENDER

               Italija

               ………………………….
               ………………………….

               ………………………

               Ciper

               g. Petros THEOPHANOUS
               g. Pieris PIERI

               g. Diomedes DIOMEDOUS

               Latvija

               ga. Iveta OZOLA
               g. Ivo KRIEVS

               ga. Beata JAKUBOVA

               Litva

               ga. Janina MATUIZIENE
               ga. Janina SVEDIENE

               ga. Jovita MESKAUSKIENE

               Luksemburg

               g. Eduardo DIAS
               g. Paul DE ARAUJO

               g. Carlos PEREIRA

               Madžarska

               ga. Judit CZUGLERNE IVÁNY
               g. Károly GYÖRGY

               ga. Edit PINK

               Malta

               g. Andrew MIZZI
               ……………………

               g. Alfred BUHAGIAR

               Nizozemska

               g. S. VAN DE POL
               ga. D. VAARTJES-VAN SUIJDAM

               g. W.W. MULLER

               Avstrija

               g. Josef WALLNER
               g. Oliver RÖPKE

               g. Gernot MITTER

               Poljska

               g. Krzysztof ROSTKOWSKI
               g. Bogdan OLSZEWSKI

               g. Jakub KUS

               Portugalska

               g. Carlos Manuel ALVES TRINDADE
               g. Rui Manuel OLIVEIRA e COSTA

               ga. Anabela PEREIRA PEIXOTO de MAGALHÃES

               Slovenija

               ga. Metka ROKSANDIĆ
               g. Gregor CERAR

               ……………………………..

               Slovaška

               ga. Magdaléna MELLENOVÁ
               ga. Lucia ŠVIHLOVÁ

               g. Milan BUŠO

               Finska

               g. Kalle RÄISÄNEN
               ga. Salla HEINÄNEN

               ga. Mervi HUUSKONEN

               Švedska

               g. Thord PETTERSSON
               ga. Lena WIRKKALA

               g. Ossian WENNSTRÖM

               Združeno kraljestvo

               g. Roger McKENZIE
               ga. Sofi TAYLOR

               g. Nick CLARK

         III.   PREDSTAVNIKI ORGANIZACIJ DELODAJALCEV

               Država

               Ćlan

               Nadomestni član

               Belgija

               ga. Sonja KOHNENMERGEN
               g. Philippe STIENON

               g. Ivo VAN DAMME

               Češka

               ga. Marie ZVOLSKÁ
               g. Miroslav FIŘT

               ga. Ivana ŠTURMOVÁ

               Danska

               g. Henning GADE
               g. Flemming DREESEN

               ga. Karina RANSBY

               Nemčija

               ga. Angela SCHNEIDER-BODIEN
               ga. Alexandra HÖRDER

               g. Bernhard SCHWARZKOPF

               Estonija

               ga. Lilian SALLASTE
               g. Heinart PUHKIM

               g. Renno MÄGI

               Grčija

               g. Labros PAPAIOANNOU
               g. Antonios MEGGOULIS

               g. Leonidas NIKOLOUZOS

               Španija

               g. Pablo GÓMEZ ALBO
               g. Roberto SUÁREZ GARCÍA

               g. Javier IBARS ALVARO

               Francija

               ga. Odile MENNETEAU
               ga. Muriel CAILLAT

               g. Jean-Louis TERDJMAN

               Irska

               ga. Heidi LOUGHEED
               ga. Catherine MAGUIRE

               g. Arthur FORBES

               Italija

               ……………………………..
               ……………………………..

               …………………………

               Ciper

               g. Michael ANTONIOU
               g. Emilios MICHAEL

               g. Lefteris KARYDIS

               Latvija

               ga. Daiga ERMSONE
               g. Edgars KORČAGINS

               ga. Anita NIPĀNE

               Litva

               Ms Justinas USONIS
               Mr Arturas STRAVINSKAS

               g. Egidijus KASELIS

               Luksemburg

               g. Marc KIEFFER
               g. François ENGELS

               g. Romain LANNERS

               Madžarska

               g. Pál KARA
               g. István KOMORÓCZKI

               g. Attila SZABADKAI

               Malta

               g. Mario DEBONO
               g. Joseph MONTEBELLO

               g. Tonio FARRUGIA

               Nizozemska

               g. A. VAN DELFT
               g. S.J.L. NIEUWSMA

               g. G.A.M. VAN DER GRIND

               Avstrija

               ga. Maria KAUN
               g. Wolfgang TRITREMMEL

               ga. Christa SCHWENG

               Poljska

               g. Andrzej JANKOWSKI
               g. Jacek MĘCINA

               g. Tomasz WIKA

               Portugalska

               ga. Cristina NAGY MORAIS
               g. Nuno BERNARDO

               g. Marcelino PENA COSTA

               Slovenija

               ga. Staša PIRKMAIER
               ga. Metka PENKO NATLAČEN

               ga. Urška JEREB

               Slovaška

               g. Jozef HORVÁTH
               g. Vladimír KALINA

               ga. Petra ŠUSTEKOVÁ

               Finska

               ga. Katja LEPPÄNEN
               g. Mikko RÄSÄNEN

               g. Mikko NYYSSÖLÄ

               Švedska

               ga. Karin EKENGER
               g. Markus GUSTAFSSON

               g. Fredrik SEGERFELDT

               Združeno kraljestvo

               g. Anthony THOMPSON
               ga. Emmeline OWENS

               g. Sumantra PRASAD

      V Luxembourgu, 28. junija 2004

            Za Svet

            Predsednik

         M. CULLEN

      (1)  UL L 257, 18.10.1968, str. 2.

      (2)  UL L 119, 22.5.2002, str. 1.


title: 2012/113/EU: Sklep Sveta z dne 14. februarja 2012 o sklenitvi Sporazuma med Evropsko unijo in vlado Republike Indonezije o nekaterih vidikih zračnih prevozov

text:
               24.2.2012

               SL

               Uradni list Evropske unije

               L 52/1

         SKLEP SVETA
   z dne 14. februarja 2012
   o sklenitvi Sporazuma med Evropsko unijo in vlado Republike Indonezije o nekaterih vidikih zračnih prevozov
   (2012/113/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 100(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju soglasja Evropskega parlamenta,
   ob upoštevanju naslednjega:

               (1)

               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o sporazumu na ravni Unije, s katerim bi se nadomestile nekatere določbe obstoječih dvostranskih sporazumov.

               (2)

               Sporazum med Evropsko unijo in vlado Republike Indonezije o nekaterih vidikih zračnih prevozov (v nadaljnjem besedilu: Sporazum) (1) je bil podpisan in se začasno uporablja, ob upoštevanju njegove sklenitve v skladu s Sklepom Sveta 2011/663/EU (2).

               (3)

               Zato bi bilo treba Sporazum odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in vlado Republike Indonezije o nekaterih vidikih zračnih prevozov (3) (v nadaljnjem besedilu: Sporazum) se odobri v imenu Unije.
   Člen 2
   Predsednik Sveta v imenu Unije poda uradno obvestilo iz člena 8(1) Sporazuma.
   Člen 3
   Ta sklep začne veljati na dan sprejetja.

      V Bruslju, 14. februarja 2012

            Za Svet

            Predsednik

         M. LIDEGAARD

      (1)  UL L 264, 8.10.2011, str. 1.

      (2)  UL L 264, 8.10.2011, str. 2.

      (3)  Sporazum je bil objavljen v UL L 264, 8.10.2011, str. 2, skupaj s Sklepom o podpisu.


title: Sklep Sveta z dne 16. julija 2012 o zamenjavi članov upravnega odbora Evropskega centra za razvoj poklicnega usposabljanja

text:
               31.7.2012

               SL

               Uradni list Evropske unije

               C 228/3

         SKLEP SVETA
   z dne 16. julija 2012
   o zamenjavi članov upravnega odbora Evropskega centra za razvoj poklicnega usposabljanja
   2012/C 228/02
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 uredbe (1),
   ob upoštevanju seznamov predlaganih oseb, ki so jih Svetu predložile vlade držav članic za svoje predstavnike in Komisija za predstavnike organizacij delavcev in delodajalcev,
   ob upoštevanju naslednjega:

               (1)

               Svet je s sklepom z dne 14. septembra 2009 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2009 do 17. septembra 2012.

               (2)

               Člane upravnega odbora tega centra bi bilo treba imenovati za obdobje treh let –

         SPREJEL NASLEDNJI SKLEP:
   Člen 1
   Za člane upravnega odbora Evropskega centra za razvoj poklicnega usposabljanja se za obdobje od 18. septembra 2012 do 17. septembra 2015 imenujejo:
   I.   PREDSTAVNIKI VLAD

               Belgija (sistem menjavanja)

               flamska skupnost – Micheline SCHEYS
               francoska skupnost – Isabelle VOITURIER

               Bolgarija

               Emilia VALCHOVSKA

               Češka

               Jakub STÁREK

               Danska

               Lars MORTENSEN

               Nemčija

               Peter THIELE

               Estonija

               Kalle TOOM

               Grčija

                   (3)

               Španija

               Jesús BARROSO BARRERO

               Francija

               Jean-Marc HUART

               Irska

               John MC GRATH

               Italija

               Lucia SCARPITTI

               Ciper

               George PAPAGEORGIOU

               Latvija

               Janis GAIGALS

               Litva

               Aleksandra SOKOLOVA

               Luksemburg

               Antonio DE CAROLIS

               Madžarska

               Mr László ODROBINA

               Malta

               James J. CALLEJA

               Nizozemska

               Peter van IJSSELMUIDEN

               Avstrija

               Reinhard NÖBAUER

               Poljska

               Piotr BARTOSIAK

               Portugalska

               Isilda FERNANDES

               Romunija

               Gabriela CIOBANU

               Slovenija

               Anton SIMONIČ

               Slovaška

               Juraj VANTUCH

               Finska

               Tarja RIIHIMÄKI

               Švedska

               Carina LINDÉN

               Združeno kraljestvo

               Marilyn EAST

   II.   PREDSTAVNIKI ORGANIZACIJ DELAVCEV

               Belgija

               Jef MAES

               Bolgarija

                   (4)

               Češka

               Petr PEČENKA

               Danska

               Erik SCHMIDT

               Nemčija

               Hermann NEHLS

               Estonija

               Kaja TOOMSALU

               Grčija

                   (4)

               Španija

               Fernando PUIG-SAMPER

               Francija

               Laurence MARTIN

               Irska

               Frank VAUGHAN

               Italija

               Bruno VITALI

               Ciper

               Nicos NICOLAOU

               Latvija

               Ruta PORNIECE

               Litva

               Tatjana BABRAUSKIENE

               Luksemburg

               Danièle NIELES

               Madžarska

                   (4)

               Malta

               Kevin BONELLO

               Nizozemska

               Hubertus (Bert) Van der SPEK

               Avstrija

               Alexander PRISCHL

               Poljska

                   (4)

               Portugalska

               Antonio Louis CORREIA

               Romunija

               Gheorghe SIMION

               Slovenija

               Anton ROZMAN

               Slovaška

               Alexander KURTANSKÝ

               Finska

               Kirsi RASINAHO

               Švedska

               German BENDER

               Združeno kraljestvo

               Iain MURRAY

   III.   PREDSTAVNIKI ORGANIZACIJ DELODAJALCEV

               Belgija

               Jan DELFOSSE

               Bolgarija

               Daniela SIMIDCHIEVA

               Češka

               Miloš RATHOUSKÝ

               Danska

               Henrik BACH MORTENSEN

               Nemčija

               Barbara DORN

               Estonija

               Marek SEPP

               Grčija

               Evangelos BOUMIS

               Španija

               Juan Carlos TEJEDA HISADO

               Francija

               Siham SAIDI

               Irska

               Tony DONOHOE

               Italija

               Claudio GENTILI

               Ciper

               Michael PILIKOS

               Latvija

               Marina SKLARA

               Litva

               Dovile BASKYTE

               Luksemburg

               Paul KRIER

               Madžarska

               Adrienn BÁLINT

               Malta

               Jeanelle CATANIA

               Nizozemska

               G.A.M van der GRIND

               Avstrija

               Gerhard RIEMER

               Poljska

               Andrzej STEPNIKOWSKI

               Portugalska

                   (5)

               Romunija

                   (5)

               Slovenija

               Anže HIRŠL

               Slovaška

                   (5)

               Finska

               Satu AGREN

               Švedska

               Karin THAPPER

               Združeno kraljestvo

                   (5)

      V Bruslju, 16. julija 2012

            Za Svet

            Predsednik

         S. ALETRARIS

      (1)  UL L 39, 13.2.1975, str. 1.

      (2)  UL C 226, 19.9.2009, str. 2.

      (3)  Član/članica bo imenovan(a) pozneje.

      (4)  Član/članica bo imenovan(a) pozneje.

      (5)  Član/članica bo imenovan(a) pozneje.


title: 2007/35/ES: Sklep Sveta z dne 22. januarja 2007 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

text:
               24.1.2007

               SL

               Uradni list Evropske unije

               L 17/13

         SKLEP SVETA
   z dne 22. januarja 2007
   o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu
   (2007/35/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 13. marca 2006 Komisijo pooblastil, da začne pogajanja z Azerbajdžansko republiko o spremembi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu „SPS“), da bi se načela, ki se uporabljajo za trgovino z drugim blagom, formalno razširila tudi na trgovino s tekstilnimi izdelki. Pogajanja so bila uspešno zaključena.

               (2)

               Evropska skupnost bi morala skleniti Protokol o spremembi SPS –

         SKLENIL:
   Člen 1
   Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu, se odobri v imenu Skupnosti.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola, ki je za Skupnost zavezujoč.

      V Bruslju, 22. januarja 2007

            Za Svet

            Predsednik

         F.-W. STEINMEIER

    ---documentbreak---

               24.1.2007

               SL

               Uradni list Evropske unije

               L 17/14

         PROTOKOL
   k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu
   EVROPSKA SKUPNOST
   na eni strani in
   AZERBAJDŽANSKA REPUBLIKA
   na drugi strani
   STA SE –
   ob upoštevanju naslednjega:

               (1)

               Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu „SPS“) je začel veljati 1. julija 1999.

               (2)

               Potekala so pogajanja, da bi se načela iz SPS, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

               (3)

               Treba bi bilo sprejeti ustrezne spremembe SPS –

         DOGOVORILI O NASLEDNJEM:
   Člen 1
   Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu „SPS“) se spremeni:

               1.

               v členu 12 se črta sklicevanje na člen 17;

               2.

               črta se člen 17.

         Člen 2
   Ta protokol je sestavni del SPS.
   Člen 3
   Ta protokol začne veljati prvi dan meseca, ki sledi datumu podpisa.
   Člen 4
   Ta protokol je sestavljen v dveh izvodih v vseh uradnih jezikih pogodbenic, pri čemer so besedila v vseh teh jezikih enako verodostojna.


title: 2009/666/ES: Sklep Evropskega parlamenta z dne 23. aprila 2009 o zaključku poslovnih knjig Evropskega nadzornega organa za GNSS za proračunsko leto 2007

text:
               26.9.2009

               SL

               Uradni list Evropske unije

               L 255/166

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig Evropskega nadzornega organa za GNSS za proračunsko leto 2007
   (2009/666/ES)
   EVROPSKI PARLAMENT,

               —

               ob upoštevanju zaključnih računov Evropskega nadzornega organa za GNSS (1) za proračunsko leto 2007 (2),

               —

               ob upoštevanju poročila Računskega sodišča o letnih računovodskih izkazih Evropskega nadzornega organa za GNSS za proračunsko leto 2007, skupaj z odgovori organa (3),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti člena 185,

               —

               ob upoštevanju Uredbe Sveta (ES) št. 1321/2004 z dne 12. julija 2004 o ustanovitvi upravljavskih struktur Evropskega satelitskega radio-navigacijskega sistema (5), zlasti člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (6), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0164/2009),

               1.

               ugotavlja, da so podatki iz končnih letnih računovodskih izkazov Evropskega nadzornega organa za GNSS taki kot v prilogi k poročilu Računskega sodišča;

               2.

               odobri zaključek poslovnih knjig Evropskega nadzornega organa za GNSS za proračunsko leto 2007;

               3.

               naroči svojemu predsedniku, naj ta sklep posreduje izvršilnemu direktorju Evropskega nadzornega organa za GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  GNSS: globalni navigacijski satelitski sistem.

      (2)  UL C 278, 31.10.2008, str. 38.

      (3)  UL C 311, 5.12.2008, str. 107.

      (4)  UL L 248, 16.9.2002, str. 1.

      (5)  UL L 246, 20.7.2004, str. 1.

      (6)  UL L 357, 31.12.2002, str. 72.


title: Sklep Sveta (EU) 2015/2090 z dne 17. novembra 2015 o imenovanju nemškega člana Odbora regij

text:
               19.11.2015

               SL

               Uradni list Evropske unije

               L 302/109

         SKLEP SVETA (EU) 2015/2090
   z dne 17. novembra 2015
   o imenovanju nemškega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/16 (1), 2015/190 (2) in 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Jacqueline KRAEGE se je sprostilo mesto člana Odbora regij.

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za članico Odbora regij imenuje:

               —

               Heike RAAB, Staatssekretärin, Bevollmächtigte des Landes Rheinland-Pfalz beim Bund und für Europa, für Medien und Digitales.

         Člen 2
   Ta sklep začne veljati na dan sprejetja.

      V Bruslju, 17. novembra 2015

            Za Svet

            Predsednik

         J. ASSELBORN

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.